Saul Bellow

Saul Bellow (vlastným menom Solomon Bellows) (* 10. jún 1915, Lachine, Quebec, Kanada – † 5. apríl 2005, Brookline, Massachusetts, USA) bol americký spisovateľ židovského pôvodu; nositeľ Nobelovej ceny za literatúru z roku 1976.

 Životopis 
Narodil sa v Kanade  v rodine s rusko-židovským pôvodom, no vyrastal v Chicagu. Keď mal deväť rokov, naučil sa hebrejsky, a odvtedy sa datuje i jeho celoživotná láska k biblii. Miloval knihy a veľa času venoval čítaniu, a po prečítaní knihy Uncle Tom's Cabin (Chalúpka strýčka Toma)  sa rozhodol, že bude spisovateľom. Vyštudoval však antropológiu a sociológiu. Po ukončení štúdia učil na viacerých univerzitách (University of Minnesota, New York University, Princeton University, the University of Chicago, Bard College a Boston University). Počas svojho dlhého života sa stihol päťkrát oženiť. V roku 1993 sa presťahoval z Chicaga do Brooklinu v Massachusetts, kde aj 5. apríla 2005 zomrel vo veku 89 rokov. Pochovaný je na židovskom cintoríne Shir he harim v Brattleboro, Vermont.

 Tvorba 
Jeho prvé literárne práce mu zaistili, že ho považovali za jedného z najznámejších prozaikov 20. storočia, a až kým nezomrel, bol považovaný za najväčšieho žijúceho anglicky píšuceho autora. Stal sa prvým spisovateľom, ktorý vyhral National Book Award trikrát. Jeho priateľ Philip Roth o ňom povedal, že „chrbtovú kosť americkej literatúry tvoria dvaja spisovatelia – William Faulkner a Saul Bellow. Spoločne sú Melville, Hawthorne a Twain 20. storočia.“

Do literatúry vstúpil dielom Dangling Man (Rozkolísaný človek) , ktoré bolo psychologickou štúdiou vo forme denníka. Nasledovali ďalšie romány, v ktorých rozvíjal príbehy a osudy románových hrdinov, ktorých životy boli úzkostlivé, vzrušené, často až búrlivé, no napokon nikdy nie tragické, pretože vždy ešte ostáva maličká nádej pre ľudstvo i pre jednotlivých hrdinov, a to i napriek všetkým stroskotaniam a ohrozeniam. Asi najpopulárnejším románom sa stalo dielo Herzog, no skutočný úspech zaznamenal až románom Humboldt's Gift (doslova Humboldtov dar), za ktorý získal v roku 1976 najprv Pulitzerovu cenu a neskôr i Nobelovu cenu za literatúru.

 Dielo 
 Romány 
1944 – Dangling Man (Rozkolísaný človek)
1947 – The Victim (Obeť)
1953 – The Adventures of Augie March (Dobrodružstvo Augieho Marcha)
1956 – Seize the Day (Ani deň)
1959 – Henderson the Rain King (Henderson, kráľ dažďa)
1964 – Herzog
1968 – Mosby's Memoirs (Mosbyho spomienky a ďalšie poviedky)
1970 – Mr. Sammler's Planet (Planéta pána Sammlera)1975 – Humboldt's Gift (doslova „Humboltov dar“), v roku 1976 získal Pulitzerovu cenu
1982 – The Dean's December (Dekanov december)1984 – Him with His Foot in His Mouth1987 – More Die of Heartbreak1989 – A Theft1989 – The Bellarosa Connection1991 – Something to Remember Me By: Three Tales, súborné vydanie poviedok A Theft a The Bellarosa Connection1997 – The Actual2000 – Ravelstein2001 – Collected Stories Eseje 
1976 – To Jerusalem and Back1994 – It All Adds Up1997 – Graven Images Ostatné diela News from the Republic of LettersEditorsANONThe Noble Savage Diela o autorovi 
1965 – Tony Tanner: Saul Bellow1982 – Malcolm Bradbury: Saul Bellow1986 – Harold Bloom: Saul Bellow: Modern Critical Views, (Editor)
1997 – Harriet Wasserman: Handsome Is: Adventures with Saul Bellow2000 – James Atlas: Bellow: A Biography''

 Externé odkazy 
Spoločnosť Saula Bellowa  

Kategória:Osobnosti z Montrealu
Kategória:Nositelia Nobelovej ceny za literatúru
Kategória:Kanadskí nositelia Nobelovej ceny
Kategória:Spisovatelia USA
Kategória:Spisovatelia židovského pôvodu
Kategória:Osobnosti USA židovského pôvodu
Kategória:Osobnosti USA ruského pôvodu
Kategória:Víťazi Pulitzerovej ceny
Kategória:Naturalizované osobnosti USA